钦定古今图书集成/明伦汇编/闺媛典/第047卷 > 欧阳梦桂妾陆氏
## 钦定古今图书集成/明伦汇编/闺媛典/第047卷 > 欧阳梦桂妾陆氏

按《海盐县志》：欧阳梦桂妾陆氏，名柔柔，本县人。梦桂，
莆阳人，入上庠。德祐末，仕元，心不能平，赋诗望翠华。
南归为仇家所发，囚狱死。柔柔母盗卷其物归，梦桂
之亲诉于吏，母意以女许嫁，元张帅求胜其事，乃脱
女出寺，烧香与张遇，颜色妙丽。张心切，与释，争逼娶
其女，柔柔曰：“主人平生豪杰，宁忍嫁彼。”遂自经于楼。